|  |  |
| --- | --- |
| **Kápolnásnyék Község Önkormányzat Képviselő-testülete****2475. Kápolnásnyék, Fő utca 28.****Tel.: 22/574-100, Fax: 22/368-018****e-mail: hivatal@kapolnasnyek.hu** |  |

**Ügyiratszám: K/2628/2020**

**DÖNTÉSELŐKÉSZÍTŐ**

**IRAT**

**Kápolnásnyék Község Önkormányzat Képviselő-testületének**

**hatáskörében eljáró**

**Kápolnásnyék Község Polgármestere**

**részére**

Tárgy: A Humán Család- és Gyermekjóléti Szolgálat 2019. évi beszámolója, és Kápolnásnyék Község Önkormányzata 2019. évi gyermekjóléti és gyermekvédelmi feladatainak ellátásáról szóló értékelése

Előterjesztő: Podhorszki István polgármester

Készítette: Horváth Zsuzsanna családgondozó, Tóthné Kovács Barbara igazgatási ügyintéző

Előzetesen tárgyalja:

Az előterjesztéssel kapcsolatos törvényességi észrevétel:

Rendelet

**Határozat** normatív

 **x egyéb**

A döntéshez **egyszerű x**

 minősített többség szükséges.

Az előterjesztés a kifüggesztési helyszínen közzétehető:

 igen x

 nem

A gyermekek védelméről és gyámügyi igazgatásról szóló 1997. évi XXXI. törvény 96.§. (6) bekezdése értelmében a helyi önkormányzat a gyermekjóléti és gyermekvédelmi feladatainak ellátásáról minden év május 31-éig átfogó értékelést készít, amelyet a képviselő-testület megtárgyal. Az átfogó értékelést a gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Kormányrendelet 10. számú mellékletében meghatározott tartalommal kell elkészíteni.

A jogszabályban meghatározott tartalommal elkészített és az önkormányzat képviselő-testülete által jóváhagyott, elfogadott átfogó értékelést meg kell küldeni a Fejér Megyei Kormányhivatal Gyámügyi és Igazságügyi Főosztály Szociális és Gyámügyi Osztályának.

A Szociális és Gyámügyi Osztály az értékelés kézhezvételétől számított 30 napon belül javaslattal élhet a helyi önkormányzat felé. A helyi önkormányzat 60 napon belül érdemben megvizsgálja a javaslatot és állásfoglalásáról, intézkedéséről tájékoztatja a Szociális és Gyámhivatalt.

Kápolnásnyék Község Önkormányzata 2019. évi gyermekjóléti és gyermekvédelmi feladatainak ellátásáról szóló értékelés a döntéselőkészítő irat melléklete, a Humán Család- és Gyermekjóléti Szolgálat 2019. évi beszámolóját szintén az döntéselőkészítő irat melléklete tartalmazza.

Kápolnásnyék, 2020. május 29.

Tisztelettel:

Podhorszki István

polgármester

**Határozati javaslat**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének**

**26/2020 (V.29.)**

**határozata**

**A Humán Család- és Gyermekjóléti Szolgálat 2019. évi beszámolójának elfogadásáról**

Kápolnásnyék Község Polgármestere a döntéshozatal körülményei kapcsán az alábbiakat rögzíti:

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fentiekre tekintettel Kápolnásnyék Község Polgármestere az alábbiakat rögzíti:

1. A Humán Család- és Gyermekjóléti Szolgálat 2019. évi beszámolóját elfogadom.
2. Felkérem a jegyzőt, hogy a beszámolót a Fejér Megyei Kormányhivatal Hatósági Főosztály Szociális és Gyámügyi Osztály részére küldje meg.

A határozat végrehajtásáért felelős: Podhorszki István polgármester

A határozat végrehajtásnak határideje: 2020. május 31.

Kápolnásnyék, 2020. május 29.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |

**Határozati javaslat**

**Kápolnásnyék Község Önkormányzat Képviselő-testületének hatáskörében eljáró**

**Kápolnásnyék Község Polgármesterének**

**27/2020 (V.29.)**

**határozata**

**Kápolnásnyék Község Önkormányzatának 2019. évi gyermekjóléti és gyermekvédelmi feladatainak ellátásáról szóló átfogó értékelés elfogadásáról**

Kápolnásnyék Község Polgármestere a döntéshozatal körülményei kapcsán az alábbiakat rögzíti:

2020.03.11. napjától hatályban van a veszélyhelyzet kihirdetéséről szóló 40/2020. (III. 11.) Korm. rendelet, melyben a Kormány az élet- és vagyonbiztonságot veszélyeztető tömeges megbetegedést okozó humánjárvány következményeinek elhárítása, a magyar állampolgárok egészségének és életének megóvása érdekében Magyarország egész területére veszélyhelyzetet hirdetett ki.

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény a 46. § (4) bekezdése szerint „Veszélyhelyzetben a települési önkormányzat képviselő-testületének, a fővárosi, megyei közgyűlésnek feladat- és hatáskörét a polgármester, illetve a főpolgármester, a megyei közgyűlés elnöke gyakorolja. Ennek keretében nem foglalhat állást önkormányzati intézmény átszervezéséről, megszüntetéséről, ellátási, szolgáltatási körzeteiről, ha a szolgáltatás a települést is érinti.”

Fentiekre tekintettel Kápolnásnyék Község Polgármestere az alábbiakat rögzíti:

1. Kápolnásnyék Község Önkormányzatának 2019. évi gyermekjóléti és gyermekvédelmi feladatainak ellátásáról szóló átfogó értékelést elfogadom.
2. Felkérem a jegyzőt, hogy a beszámolót a Fejér Megyei Kormányhivatal Hatósági Főosztály Szociális és Gyámügyi Osztály részére küldje meg.

A határozat végrehajtásáért felelős: Podhorszki István polgármester

A határozat végrehajtásnak határideje: 2020. május 31.

Kápolnásnyék, 2020. május 29.

|  |  |
| --- | --- |
| Podhorszki István | Szabóné Ánosi Ildikó |
| polgármester | jegyző |

**Átfogó értékelés**

***Kápolnásnyék Község Önkormányzatának***

 **2019. évi gyermekjóléti és gyermekvédelmi**

**feladatainak ellátásáról**



 Készítette: Tóthné Kovács Barbara

 igazgatási ügyintéző

**Átfogó értékelés**

**Kápolnásnyék Község Önkormányzatának**

**2019. évi** **gyermekjóléti és gyermekvédelmi**

**feladatainak ellátásáról**

1. **A település demográfiai mutatói, különös tekintettel a 0 – 18 éves korosztály adataira**

Kápolnásnyék község közigazgatási területén a lakónépesség alakulása

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2013 | 2014 | 2015 | 2016 | 2017 | 2018 | **2019** |
|  | **férfi** | **nő** | **férfi** | **nő** | **férfi** | **nő** | **férfi** | **nő** | **férfi** | **nő** | **férfi** | **nő** | **férfi** | **nő** |
| **0 - 2 évesek** | **42** | **55** | **49** | **58** | **39** | **56** | **62** | **58** | **67** | **52** | **62** | **47** | **68** | **52** |
| **3 - 5 évesek** | **46** | **67** | **41** | **63** | **51** | **64** | **43** | **60** | **52** | **67** | **66** | **64** | **74** | **60**  |
| **6 - 13 évesek** | **149** | **142** | **156** | **154** | **149** | **135** | **155** | **164** | **156** | **167** | **156** | **190** | **182** | **193** |
| **14 évesek** | **19** | **15** | **14** | **15** | **18** | **14** | **20** | **21** | **20** | **16** | **24** | **17** | **17** | **23** |
| **15 - 17 évesek** | **60** | **49** | **59** | **47** | **64** | **55** | **46** | **45** | **41** | **46** | **59** | **54** | **63** | **51** |
| **18 - 59 évesek** | **1142** | **1059** | **1138** | **1050** | **1136** | **1058** | **1138** | **1045** | **1123** | **1040** | **1134** | **1058** | **1134** | **1083** |
| **60 - x évesek** | **349** | **503** | **356** | **521** | **337** | **488** | **365** | **528** | **394** | **536** | **401** | **548** | **424** | **561** |
| **állandó népesség nemenként** | **1807** | **1890** | **1813** | **1908** | **1794** | **1870** | **1829** | **1921** | **1853** | **1924** | **1902** | **1978** | **1962** | **2023** |
|  | **3697** | **3721** | **3750** | **3777** | **3884** | **3880** | **3985** |

Fenti táblázatokból megállapítható, hogy a lakónépesség száma 2013. évtől 2016. évig terjedő időszakban jelentős mértékben nem változott, lassú emelkedést mutat, 2017-re, illetve 2019-re emelkedett jelentősen.

A 60 év feletti lakosok számának évről-évre növekvő vonulata figyelhető meg, amely a népesség folyamatos elöregedésére hívja fel a figyelmet.

2013-ban 0-18 évesek aránya 18,6 % (688 fő) volt a lakónépesség (3697 fő) számához viszonyítva.

2014-ban 0-18 évesek aránya 18,5 % (690 fő) volt a lakónépesség (3721 fő) számához viszonyítva.

2015-ben 0-18 évesek aránya 19, % (714 fő) volt a lakónépesség (3750 fő) számához viszonyítva.

2016-ben 0-18 évesek aránya 19, % (718 fő) volt a lakónépesség (3777 fő) számához viszonyítva

2017-ben 0-18 évesek aránya 19,3 % (750 fő) volt a lakónépesség (3884 fő) számához viszonyítva

2018-ben 0-18 évesek aránya 19,7 % (767 fő) volt a lakónépesség (3880 fő) számához viszonyítva.

2019-ben 0-18 évesek aránya 20,6 % (821 fő) volt a lakónépesség (3985 fő) számához viszonyítva

|  |  |  |
| --- | --- | --- |
| **2019** | **Összesen** | **Nemek szerint** |
| **Életkor** | **Fő** | **megoszlása, %** | **férfi**  | **nő** |
| 0 – 14 | 669 | 16,8% | 341 | 328 |
| 15 - 18 | 152 | 3,8% | 82 | 70 |
| 19 - 60 | 2224 | 55,8% | 1143 | 1081 |
| 61 - | 940 | 23,6% | 396 | 544 |
| **Összesen:** | **3985** | **100%** | **1962** | **2023** |
| **49,23%** | **50,76%** |

Településünkön két közoktatási intézmény működik.

2013. szeptember 1. napjától a Kápolnásnyéki Napsugár Óvodaismét az Önkormányzat fenntartásába került.

Az óvoda 6 csoporttal működik, ahol a gyermekek gondozását és nevelését 11 óvodapedagógus, 7 dajka, 3 pedagógiai asszisztens és 1 óvodatitkár végzi.

 A Napsugár napközi-otthonos óvodába járó gyermekek száma (2019/2020 tanévre beiratkozottak) 146 fő

|  |  |
| --- | --- |
| Maci csoport | 27 fő |
| Katica csoport | 24 fő |
| Méhecske csoport | 25 fő |
| Pillangó csoport | 24 fő |
| Csiga csoport | 22 fő |
| Süni csoport | 24 fő |

 Az óvodában 4 SNI-s gyermek integrált foglalkoztatása is történik.

Az önkormányzat a Vörösmarty Mihály Általános Iskola, Gimnázium és Alapfokú Művészeti Iskola működtetését átadta az államnak 2013. január 1-jétől.

Az iskolában (általános iskola, gimnázium) 701 gyermek (325 fiú és 376 lány) tanul, ezen felül a művészeti iskolában 77 gyermek (23 fiú és 54 lány) oktatása történik (2019. október 1-i állapot).

|  |  |  |  |
| --- | --- | --- | --- |
| alsó tagozat | 255 fő             | ebből bejáró | 83 fő |
| felső tagozat | 226 fő | ebből bejáró | 74 fő |
| gimnázium | 250 fő | ebből bejáró | 185 fő |
| művészeti iskola | 77 fő | ebből bejáró |  |

Az iskolai napközi 9 csoporttal működik, ahol 234 gyermek délutáni nevelése, oktatása, foglalkoztatása történik 8 pedagógus segítségével, valamint 2 tanulószobai csoport működik, ahol 64 felső tagozatos gyermek tanul délutánonként.

A Kápolnásnyéken állandó lakóhellyel rendelkező általános iskolás korú gyermekek közül szinte mindenki a helyi általános iskolában teljesíti tankötelezettségét. A környező településekről is egyre több diák lesz iskolánk tanulója (342 bejáró tanuló). A középfokú tanulmányokat folytatók egy része más település (főleg Székesfehérvár és Budapest) középiskoláit választja, de a diákok nagy része folytatja helyben középfokú tanulmányait.

**II. Az önkormányzat által nyújtott pénzbeli és természetbeni ellátások biztosítása**

 A gyermekvédelmi feladatokat az önkormányzat A gyermekek védelméről és a gyámügyi igazgatásról szóló 1997.évi XXXI. törvény, A gyámhatóságokról, valamint a gyermekvédelmi és gyámügyi eljárásról szóló 149/1997.(IX.10.) Kormányrendelet, valamint Kápolnásnyék Község Önkormányzat Képviselő-testületének a pénzbeli és természetbeni szociális, valamint gyermekvédelmi ellátások helyi szabályairól **szóló** 3/2015. (II.10.) **önkormányzati rendelete** alapján végzi. A törvényben meghatározott, a gyermekek védelmét szolgáló pénzbeli és természetbeni ellátások megállapításának hatósági feladat- és hatáskörét (önkormányzati segély, iskolakezdési támogatás) a Képviselő-testület a polgármesterre ruházta át.

1. **Rendszeres gyermekvédelmi kedvezmény**

A gyermekek védelméről és a gyámügyi igazgatásról szóló 1997.évi XXXI. törvény 19. §. (1) bekezdése értelmében a rendszeres gyermekvédelmi kedvezményre való jogosultság megállapításának célja annak igazolása, hogy a gyermek szociális helyzete alapján jogosult

*a)* a 21/B. §-ban meghatározott ingyenes vagy kedvezményes intézményi gyermekétkeztetésnek és – ha megfelel a 21/C. §-ban foglalt feltételeknek – a szünidei gyermekétkeztetésnek,

*b)*a 20/A. §-ban meghatározott természetbeni támogatásnak,

*c)*  az e törvényben és más jogszabályban meghatározott egyéb kedvezményeknek

az igénybevételére.

 (2) A települési önkormányzat jegyzője megállapítja a gyermek rendszeres gyermekvédelmi kedvezményre való jogosultságát, amennyiben a gyermeket gondozó családban az egy főre jutó havi jövedelem összege nem haladja meg

*a)* az öregségi nyugdíj mindenkori legkisebb összegének (a továbbiakban: az öregségi nyugdíj legkisebb összege) a 145%-át,

*aa)* ha a gyermeket egyedülálló szülő, illetve más törvényes képviselő gondozza, vagy

*ab)* ha a gyermek tartósan beteg, illetve súlyosan fogyatékos, vagy

*ac)* ha a nagykorúvá vált gyermek megfelel a 20. § (2) bekezdésében foglalt feltételeknek;

b) az öregségi nyugdíj legkisebb összegének 135%-át az *a)* pont alá nem tartozó esetben,

feltéve, hogy a vagyoni helyzet vizsgálata során az egy főre jutó vagyon értéke nem haladja meg külön-külön vagy együttesen a (7) bekezdésben meghatározott értéket.

A rendszeres gyermekvédelmi kedvezményben részesülők számának alakulása:

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | **2019** |
| Családok száma | 83 | 84 | 77 | 78 | 76 | 66 | 56 | 42 | 33 | 27 | **20** |
| Gyermekek száma | 163 | 163 | 161 | 149 | 156 | 129 | 109 | 90 | 63 | 51 | **39** |

A rendszeres gyermekvédelmi kedvezményben részesített családok száma a gyermekek száma szerint (2019.12.31.)

|  |  |  |  |  |  |  |
| --- | --- | --- | --- | --- | --- | --- |
|  | 1 | 2 | 3 | 4 vagy 5 | 6 vagy annál több | összesen |
| gyermekes családok száma |
| Családok száma | 8 | 6 | 3 | 2 | 0 | 27 |
| Ebből: egyedülálló szülő | 4 | 5  | 1 | 0 | 0 |  0 |

2019. decemberében 39 gyermek részesült rendszeres gyermekvédelmi kedvezményben:

|  |  |
| --- | --- |
| 0-2 éves | 3 fő |
| 3-5 éves | 6 fő |
| 6-13 éves | 18 fő |
| 14-17 éves | 12 fő |
| 18 év feletti | 0 fő |

Közülük 8 család 19 gyermeke volt hátrányos helyzetű, mindenkinél a szülők alacsony iskolai végzettségére tekintettel került sor a HH megállapítására.1 család 1 gyermeke volt halmozottan hátrányos helyzetű.

2019. év folyamán átlagosan 39 gyermek részesült rendszeres gyermekvédelmi kedvezményben, 4 kérelmet kellett elutasítani a jövedelem határ túllépése miatt.

4 gyermek (3 család) esetében a család jövedelme nem érte el a nyugdíjminimum felét (14.250,-Ft), 25 gyermek családjában meghaladta ezt, de a nyugdíjminimumot (28.500,-Ft) nem érte el. 10 gyermek családjában a havi jövedelem meghaladta a nyugdíjminimumot.

A rendszeres gyermekvédelmi kedvezmény egyszeri támogatására felhasznált összeg

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2013 | 2014 | 2015 | 2016 | 2017 | 2018 | **2019** |
| Támogatásra felhasznált összeg | 1.752.000.-Ft | 1.1612.000.-Ft | 1.270.000.-Ft | 1.137.000.-Ft | 877.000.-Ft | 638.000.-Ft | **496.000,- Ft** |

**2.** **Rendkívüli települési támogatás** (**Rendkívüli gyermekvédelmi támogatás)**

Kápolnásnyék Község Önkormányzat Képviselő-testületének a pénzbeli és természetbeni szociális, valamint gyermekvédelmi ellátások helyi szabályairól **szóló** 3/2015. (II.10.) **önkormányzati rendelete szabályozza a rendkívüli települési támogatás formáit. Mely szerint támogatás** igényelhető a gyermek és fiatal felnőtt rászorultságára tekintettel nyújtott pénzbeli támogatásra. A rendelet szerint a gyermek és fiatal felnőtt részére egy naptári éven belül gyermekenként legfeljebb négy alkalommal nyújtható segél. A támogatásra az a személy jogosult, akinek a családjában az egy főre jutó nettó havi jövedelem nem haladja meg az öregségi nyugdíj mindenkori legkisebb összegének 150 %-át, egyedül élő vagy egyedülálló esetén 200 %-át és a gyermeket gondozó család időszakosan létfenntartási gondokkal küzd, illetve létfenntartást veszélyeztető rendkívüli élethelyzetbe került. A segély összege gyermekenként legalább 3.000.-Ft, legfeljebb 14.250.-Ft. A támogatást indokolt esetben természetbeni ellátás formájában kell biztosítani (tankönyv- és tanszerellátás, intézményi térítési díj). A Képviselő-testület hatáskörének gyakorlását a polgármesterre ruházta át.

A Polgármester 2019-ben 2 családnak állapított meg rendkívüli gyermekvédelmi támogatást, mely 6 gyermeket érintett. Elutasított kérelem nem volt. A kiutalt támogatások éves összege 22.000.-Ft volt. Természetbeni megállapításra nem került sor, a családok pénzbeli támogatást kaptak, mivel időszakos létfenntartási gondokkal küzdöttek.

|  |  |  |  |
| --- | --- | --- | --- |
|  | **Támogatásban részesülő családok száma** | **Támogatásban részesülő gyermekek száma** | **Éves támogatás összege** |
| 2004 | 8 | 18 | 50.000.-Ft |
| 2005 | 8 | 18 | 76.000.-Ft |
| 2006 | 11 | 31 | 95.000.-Ft |
| 2007 | 18 | 40 | 180.000.-Ft |
| 2008 | 22 | 79 | 429.000.-Ft |
| 2009 | 30 | 123 | 484.000.-Ft |
| 2010 | 57 | 126 | 547.000.-Ft |
| 2011 | 42 | 121 | 351.000.-Ft |
| 2012 | 60 | 120 | 377.000.-Ft |
| 2013 | 43 | 111 | 280.000.-Ft |
| 2014 | 36 | 90 | 290.000.-Ft |
| 2015 | 30 | 74 | 220.000.-Ft |
| 2016 | 8 | 31 |  111.000.-Ft |
| 2017 | 8 | 23 | 99.000.-Ft |
| 2018 | 7 | 18 | 85.000.-Ft |
| **2019** | 2 | 6 | 22.000,- Ft |

**3**. **Beiskolázási segély**

Törvényben megállapított feladatain kívül az Önkormányzat támogatja a hátrányos anyagi helyzetű családok általános és középiskolás gyermekeinek iskolakezdését is. Beiskolázási segélyt átlagosan 5.000.-Ft támogatást kaptak az igénylők. Elutasító döntés nem született.

|  |  |  |  |
| --- | --- | --- | --- |
|  | **Támogatásban részesülő családok száma** | **Támogatásban részesülő gyermekek száma** | **Éves támogatás összege** |
| 2004 | 13 | 21 | 86.000.-Ft |
| 2005 | 16 | 22 | 88.000.-Ft |
| 2006 | 9 | 14 | 76.000.-Ft |
| 2007 | 13 | 22 | 145.000.-Ft |
| 2008 | 21 | 42 | 294.000.-Ft |
| 2009 | 44 | 74 | 506.000.-Ft |
| 2010 | 38 | 72 | 474.000.-Ft |
| 2011 | 38 | 51 | 364.000.-Ft |
| 2012 | 33 | 64 | 422.000.-Ft |
| 2013 | 32 | 70 | 478.000.-Ft |
| 2014 | 29 | 56 | 270.000.-Ft |
| 2015 | 15 | 24 | 120.000.-Ft |
| 2016 | 18 | 32 | 160.000.-Ft |
| 2017 | 13 | 25 | 125.000.-Ft |
| 2018 | 11 | 17 | 85.000.-Ft |
| 2019 | 6 | 8 | 40.000,- Ft |

**4.** **Bursa** **Hungarica Felsőoktatási Önkormányzati Ösztöndíjpályázat**

Önkormányzatunk csatlakozott a Bursa Hungarica Felsőoktatási Önkormányzati Ösztöndíjrendszerhez, melynek célja az esélyteremtés érdekében a hátrányos helyzetű, szociálisan rászoruló fiatalok felsőoktatásban való részvételének támogatása. Ennek megfelelően az önkormányzat által évente kiírt Bursa Hungarica pályázat helyben kerül elbírálásra. A támogatás havi összegét pályázónként állapítja meg az önkormányzat.

A megyei önkormányzat kiegészítheti a települési önkormányzat által támogatott pályázó vagy pályázók számára megítélt, települési önkormányzati forrásból fedezendő ösztöndíj összegét.

2019-ben 9 egyetemi és főiskolai hallgató részesült egységesen 10 hónapon keresztül 6.000.-Ft támogatásban, összesen 600.000 összegben. Elutasított kérelem nem volt.

**5. A gyermekétkeztetés** feladatának az önkormányzat a törvényben meghatározott módon tesz eleget.

A Gyvt. 21/B. § (1) értelmében az intézményi gyermekétkeztetést ingyenesen kell biztosítani

*a)* a bölcsődében, mini bölcsődében nyújtott bölcsődei ellátásban vagy óvodai nevelésben részesülő gyermek számára, ha

*aa)* rendszeres gyermekvédelmi kedvezményben részesül,

*ab)* tartósan beteg vagy fogyatékos, vagy olyan családban él, amelyben tartósan beteg vagy fogyatékos gyermeket nevelnek,

*ac)* olyan családban él, amelyben három vagy több gyermeket nevelnek,

*ad)* olyan családban él, amelyben a szülő nyilatkozata alapján az egy főre jutó havi jövedelem összege nem haladja meg a kötelező legkisebb munkabér személyi jövedelemadóval, munkavállalói, egészségbiztosítási és nyugdíjjárulékkal csökkentett összegének 130%-át vagy

*ae)* nevelésbe vették;

*b)* az 1-8. évfolyamon nappali rendszerű iskolai oktatásban részt vevő tanuló számára, ha

*ba)* rendszeres gyermekvédelmi kedvezményben részesül, vagy

*bb)* nevelésbe vették;

*c)* azon *a)* és *b)* pont szerinti életkorú, rendszeres gyermekvédelmi kedvezményben részesülő gyermek számára, akit fogyatékos gyermekek számára nappali ellátást nyújtó, az Szt. hatálya alá tartozó fogyatékosok nappali intézményében helyeztek el;

*d)* az 1-8. évfolyamon felül nappali rendszerű iskolai oktatásban részt vevő tanuló számára, ha

*da)* nevelésbe vették, vagy

*db)* utógondozói ellátásban részesül

A Gyvt. 21/B. § (2) értelmében az intézményi gyermekétkeztetést az intézményi térítési díj 50%-os normatív kedvezményével kell biztosítani

a) az 1-8. évfolyamon felül nappali rendszerű iskolai oktatásban részt vevő tanuló számára, ha rendszeres gyermekvédelmi kedvezményben részesül;

b) az 1-8. és az azon felüli évfolyamon nappali rendszerű iskolai oktatásban részt vevő tanuló számára, ha olyan családban él, amelyben három vagy több gyermeket nevelnek, feltéve, hogy az [(1) bekezdés b) pont](https://www.opten.hu/optijus/lawtext/1321/listid/1462866058031#sid2648064) ba) alpontja alapján a tanuló nem részesül ingyenes intézményi gyermekétkeztetésben;

c) az [(1) bekezdés a)](https://www.opten.hu/optijus/lawtext/1321#sid2644992)**,** [b)](https://www.opten.hu/optijus/lawtext/1321#sid2648064)és[d) pontja](https://www.opten.hu/optijus/lawtext/1321#sid2649600) szerinti életkorú, tartósan beteg vagy fogyatékos gyermek számára, feltéve, hogy az [(1) bekezdés](https://www.opten.hu/optijus/lawtext/1321#sid2644224) alapján a gyermek nem részesül ingyenes intézményi gyermekétkeztetésben.

A gyermekétkeztetést önkormányzatunk vállalkozóval kötött szerződés útján biztosítja a nevelési, oktatási intézményekben. Az ételt a vállalkozó által bérelt iskolakonyhán készítik, az iskolás gyermekek helyben, az iskola ebédlőjében fogyasztják, az óvodások is helyben étkeznek az óvoda ebédlőjében, az óvoda tálalókonyhán adagolt ételeket fogyasztva.

Az óvodás gyermekek közül (146 fő) 104 gyermek étkezik ingyenesen, 42 gyermek után fizet a szülő 100 %-os térítési díjat.

Az iskolai gyermekétkeztetést 401 iskolás tanuló veszi igénybe. Közülük 12 fő alsó tagozatos, 19 fő felső tagozatos gyermek és 1 gimnazista részesül ingyenes étkeztetésben. 69 alsó tagozatos, 36 felső tagozatos, és 20 gimnazista (nagycsaládos vagy tartósan beteg gyermek), összesen 141 gyermek részesül 50%-os térítési díjkedvezményben.

**6.A szünidei gyermekétkeztetés** feladatának az önkormányzat a Gyvt. 21/C. §-ában meghatározottak szerint tesz eleget, melynek értelmében:

 (1) A települési önkormányzat a szünidei gyermekétkeztetés keretében a szülő, törvényes képviselő kérelmére a déli meleg főétkezést

*a)* a hátrányos helyzetű gyermek és a rendszeres gyermekvédelmi kedvezményben részesülő, halmozottan hátrányos helyzetű gyermek részére ingyenesen biztosítja, és

*b)* az *a)* pontban foglalt gyermekeken kívül további gyermekek, így különösen a rendszeres gyermekvédelmi kedvezményre jogosult gyermekek részére ingyenesen biztosíthatja.

(2) A települési önkormányzat a szünidei gyermekétkeztetést az (1) bekezdés *a)* pontja szerinti esetben

*a)* a bölcsődében, mini bölcsődében bölcsődei ellátásban, óvodai nevelésben részesülő gyermekek számára a bölcsődei ellátást nyújtó intézmény és az óvoda zárva tartásának időtartama alatt valamennyi munkanapon,

*b)* az *a)* pont alá nem tartozó gyermekek számára

*ba)* a nyári szünetben legalább 43 munkanapon, legfeljebb a nyári szünet időtartamára eső valamennyi munkanapon,

*bb)* az őszi, téli és tavaszi szünetben a tanév rendjéhez igazodóan szünetenként az adott tanítási szünet időtartamára eső valamennyi munkanapon

köteles megszervezni, és ennek keretén belül a szülő, törvényes képviselő kérelmének megfelelő időtartamban az adott gyermek részére biztosítani.

2019-ben szünidei étkeztetésben részesült HH-s és HHH-s gyermekek száma összesen 9 fő volt:

0-2 éves 1 fő

3-5 éves 2 fő

6-13 éves 3 fő.

14-17 éves 3 fő

18 éves 0 fő

Szünidei étkeztetésben részesülő kiskorúak az igénybevétel helye és időtartama szerint:

|  |  |  |  |  |  |
| --- | --- | --- | --- | --- | --- |
| Megnevezés | Tavaszi szünet | Nyári szünet | Őszi szünet | Téli szünet | Egyéb iskolai szünet |
| Adott településen lakó, helyben ellátottak száma | 8 | 9 | 8 | 7 | 0 |
| Más településen lakó ellátottak száma | 0 | 0 | 0 | 0 | 0 |
| Összesen | 8 | 9 | 8 | 7 | 0 |
| A szünet minden, ellátást biztosító munkanapján étkeztetésben részsülők száma | 8 | 9 | 0 | 7 | 0 |

A törvényben meghatározott kedvezményeken felül önkormányzatunk (anyagi eszközök hiányában) egyéb kedvezményt nem tud biztosítani.

**III. Az önkormányzat által biztosított személyes gondoskodást nyújtó ellátások:**

2016. január 1-jétől a családsegítés csak gyermekjóléti szolgáltatással integráltan – egy szervezeti és szakmai egységben – működhet: települési szinten a család - és gyermekjóléti szolgálat, járási szinten a család - és gyermekjóléti központ keretében.

Mindkét szolgáltatás továbbra is önkormányzati feladat marad.

A család-és gyermekjóléti szolgálat, illetve központ a jelenlegi családsegítés és gyermekjóléti szolgáltatás bázisán, annak erőforrásai hatékonyabb elosztásával, kötelező önkormányzati feladatként jön létre.

Az integráltan létrejövő szolgáltatás település szinten elérhető kötelező szolgáltatás lesz, az ellátandó terület nagysága (járás/település) szerint differenciált szolgáltatási tartalommal.

Általánosságban az új feladatmegosztás a következők szerint alakul:

• a települési önkormányzatok feladatkörében marad a lakóhely szintű minimumszolgáltatások, általános segítő feladatok biztosítása.

• a hatósági feladatokhoz kapcsolódó, gyermekek védelmére irányuló tevékenységek, valamint a speciális szolgáltatások biztosítása a járásszékhelyek települési önkormányzataihoz kerül. A járásszékhely településen működő szolgáltató illetékességi területe a hatósági feladatokhoz kapcsolódó szolgáltatások, valamint a speciális szolgáltatások vonatkozásában kiterjed a járást alkotó települések lakosságára.

Az Önkormányzat a **személyes gondoskodást nyújtó** gyermekjóléti alapellátások közül a gyermekjóléti szolgáltatást 1999. óta a társulási formában létrehozott és fenntartott Humán Család- és Gyermekjóléti Szolgálat (Velence Zárt utca 2.) működtetésével látja el.

A törvény értelmében a „**gyermekjóléti alapellátás**nak hozzá kell járulnia a gyermek testi, értelmi, érzelmi és erkölcsi fejlődésének, jólétének, a családban történő nevelésének elősegítéséhez, a veszélyeztetettség megelőzéséhez és a kialakult veszélyeztetettség megszüntetéséhez, valamint a gyermek családból történő kiemelésének a megelőzéséhez.”

**1.** 2019-ben Kápolnásnyék közigazgatási területén Horváth Zsuzsanna látta el a gyermekvédelmi, gyermekjóléti és családgondozói feladatokat. A családgondozó heti rendszerességgel fogadóórát tart az iskolában, óvodában és a polgármesteri hivatalban is. Folyamatosan figyelemmel kíséri a településen élő gyermekek szociális helyzetét, veszélyeztetettségét (ebben segítségére vannak a jelzőrendszer tagjai is). A Szolgálat velencei központját is sokan keresik fel problémáikkal. Főleg hivatalos ügyek intézéséhez, családi problémák enyhítéséhez, megoldásához, szociális és anyagi körülményeik javításához, gyermeknevelési gondokhoz nyújtottak segítséget az elmúlt évben. A Szolgálat munkatársai széles körű támogatást, információt nyújtanak a hozzájuk fordulóknak, felkutatják azokat a lehetőségeket, amelyek segítséget jelenthetnek a problémák megoldásában. A szociálisan hátrányos helyzetű családok életkörülményeinek javításához a havonta egy alkalommal megrendezett ruhabörzével is hozzájárulnak. A Szolgálat Velencén lévő központjában pszichológus és jogász segítségét is igénybe vehetik a rászorulók.

A családgondozó és a jelzőrendszer tagjainak véleménye, tapasztalata szerint a **gyermekek veszélyeztetettségének okai** a következők. A legtöbb problémát a családok szűkös anyagi helyzete, gyermeknevelési gondok és a gyermekek magatartás zavarai okozzák. Szintén problémát jelentenek a kezeletlen és megoldatlan családi konfliktusok, a szülők gyermeket veszélyeztető életmódja, a gyermek szülő általi elhanyagolása. Családon belüli gyermekbántalmazás nem történt és a gyermekek szenvedélybetegsége sem jellemző veszélyeztető tényező.

(Részletes adatokat a Humán Család-és Gyermekjóléti Szolgálat beszámolója tartalmaz)

Községünkben a gyermekvédelmi és gyermekjóléti feladatokat egy nagyon jól működő észlelő és **jelzőrendszer** tagjai látják el, melynek tagjai: az óvoda és az iskola gyermekvédelmi felelősei, (háziorvosok szükség esetén), védőnő, gyermekorvosok, körzeti megbízott, gyermekjóléti szolgálat családgondozója és a gyámhatóság ügyintézője. A rendszer tagjai folyamatosan tartják a kapcsolatot egymással, együttműködnek és kölcsönösen tájékoztatják egymást. Ha a jelzőrendszer tagjai közül bárki munkája során, működési területén problémát tapasztal, azonnal megteszi a szükséges intézkedést, jelzést. A kéthavonta tartott estemegbeszélő üléseken mindenki beszámol saját működési területén szerzett tapasztalatairól, gondjairól és közösen próbálnak megoldást találni a felmerült problémákra.

#### A Család- és gyermekjóléti központ gyermekvédelmi feladatait a gárdonyi székhelyű Fókusz Szociális Szolgálat látja el.

1. A gyermekek napközbeni ellátásaként az életkornak megfelelő nappali felügyeletet, gondozást, nevelést, foglalkoztatást és étkeztetést kell megszervezni azon gyermekek számára, akiknek szülei, törvényes képviselői munkavégzésük - ideértve a gyermekgondozási díj, a gyermekgondozást segítő ellátás és a gyermeknevelési támogatás folyósítása melletti munkavégzést is -, munkaerő-piaci részvételt elősegítő programban, képzésben való részvételük, nappali rendszerű iskolai oktatásban, a nappali oktatás munkarendje szerint szervezett felnőttoktatásban, felsőoktatási intézményben nappali képzésben való részvételük, betegségük vagy egyéb ok miatt napközbeni ellátásukról nem tudnak gondoskodni. A napközbeni ellátás keretében biztosított szolgáltatások időtartama lehetőleg a szülő, törvényes képviselő munkarendjéhez igazodik. Gyermekek napközbeni ellátásának igénybevételére jogosult az átmeneti gondozásban és az otthont nyújtó ellátásban részesülő gyermek is.

A gyermekek napközbeni ellátásának formái - a gyermekek életkorának megfelelően -

*a)* a bölcsődei ellátás,

*b)* a napközbeni gyermekfelügyelet, és

*c)* az alternatív napközbeni ellátás.

A gyermekek napközbeni ellátását biztosító intézmények közül jelenleg egyik sem működik a községben, az elmúlt években bölcsődei ellátásra merült fel igény.

A gyermekek védelméről és a gyámügyi igazgatásról szóló 1997. évi XXXI. tv. (a továbbiakban: Gyvt.) 97. § (1) bekezdésében, valamint a szociális igazgatásról és szociális ellátásokról szóló 1993. évi III. törvény (a továbbiakban: Szt.) 120. §-ában kapott felhatalmazás alapján a Gyvt. 44/A. §-ában meghatározott családi bölcsőde, mint a gyermekek napközbeni ellátását biztosító gyermekjóléti alapellátás feladatra az Önkormányzat ellátási szerződést kötött a Kicsi-Csimota Családi Napközi Nonprofit Betéti Társasággal (székhelye: 2481 Velence, Halász utca 27.) a családi bölcsődei ellátás biztosítására 2019. január 1. napjától 2020. augusztus 31. napjáig tartó időtartamra, melynek keretében 10 kápolnásnyéki gyermek ellátásáról gondoskodnak.

A törvény értelmébena gyermekek átmeneti gondozása keretében - kivéve, ha a gyermek átmeneti gondozását családok átmeneti otthona biztosítja - a gyermek testi, értelmi, érzelmi és erkölcsi fejlődését elősegítő, az életkorának, egészségi állapotának és egyéb szükségleteinek megfelelő étkeztetéséről, ruházattal való ellátásáról, mentálhigiénés és egészségügyi ellátásáról, gondozásáról, neveléséről, lakhatásáról kell gondoskodni. A gyermekek átmeneti gondozását - a szülői felügyeletet gyakorló szülő vagy más törvényes képviselő kérelmére vagy belegyezésével - ideiglenes jelleggel, teljes körű ellátással kell biztosítani, ha a szülő egészségi állapota, életvezetési problémája, indokolt távolléte vagy más akadályoztatása miatt a gyermek nevelését a családban nem tudja megoldani, vagy utógondozói ellátásban részesül. A fogyatékos gyermek számára a különleges szükségleteihez igazodó ellátást kell biztosítani.

A gyermek átmeneti gondozása megszervezhető a működtető által kijelölt helyettes szülőnél, gyermekek átmeneti otthonában vagy családok átmeneti otthonában.

Községünkben átmeneti gondozást nem igényelt egy család sem.

1. **Felügyeleti szervek által végzett ellenőrzés**

2016-ban a Fejér Megyei Kormányhivatal Gyámügyi és Igazságügyi Főosztály Szociális és Gyámügyi Osztálya végzett szakmai ellenőrzést, melynek keretében 2015 évre vonatkozóan vizsgálták a Kápolnásnyéki Közös Önkormányzati Hivatal Jegyzőjének feladat- és hatáskörébe tartozó gyámhatósági feladatok teljesítését. A Szociális és Gyámügyi Osztály összességében megállapította, hogy a rendszeres gyermekvédelmi kedvezmény, illetve a hátrányos és halmozottan hátrányos helyzet megállapításával kapcsolatban fordult elő kisebb jogszerűtlenség, így ezen ügycsoportokban az ügyintézésre a jövőben nagyobb figyelmet kell fordítani. A vizsgálati jelentésben rögzített hiányosságok megszüntetésére tett intézkedések megtörténtek, erről a Szociális és Gyámügyi Osztályt tájékoztattuk.

1. **Bűnmegelőzési program**

Bűnmegelőzési programmal önkormányzatunk nem rendelkezik. 2005. évben elkészült mind a megyei, mind a kistérségi bűnmegelőzési koncepció, ennek ismeretében önkormányzatunk is ellátja a szükséges feladatokat.

Községünk viszonylag jó helyzetben van, mivel a településre nem jellemző a fiatalkori és gyermekkori bűnözés, és szerencsénkre gyermekkorú sem vált bűncselekmény áldozatává.

1. **A települési önkormányzat és a civil szervezetek közötti kapcsolat**

Kápolnásnyéken kevés civil szervezet működik. Közülük a két nyugdíjas klub az, amelyik részt vesz a gyermekekkel kapcsolatos feladatokban. Ők a szabadidős programok (gyermeknap, szüreti bál, húsvéti és adventi programok) megszervezésében, lebonyolításában működnek közre az önkormányzattal. Településünkön 2018-ban megkezdte működését a Kápolnásnyék és környéke Bűnmegelőző Polgárőr Egyesület, mellyel önkormányzatunk együttműködése nagyon jó.

A gyermekjóléti, gyermekvédelmi munka hatékony működése csak csoportmunkával valósítható meg. A gyermekvédelmi rendszerhez kapcsolódó feladatokat ellátó személyek, szervezetek, intézmények és hatóságok összehangolt, rendszeres munkájára van szükség ahhoz, hogy a gyermekek családban történő nevelését elősegítsük, veszélyeztetettségük kialakulását megelőzzük és megszüntessük. Ennek érdekében községünkben a gyermekvédelemmel foglalkozók egymással együttműködnek és igyekeznek bevonni a civil szervezeteket is minél több programba.

**VII. Jövőre vonatkozó javaslatok, célok**:

* Civil szervezetekkel való együttműködés hatékonyabbá tétele
* Szabadidős programok szervezése a gyermek- és fiatalkorú lakosságnak

Fenti javaslatok, célok megvalósításáért, a programok kidolgozásáért felelős a Humán Családsegítő és Gyermekjóléti Szolgálat és a Kápolnásnyéki Közös Önkormányzati Hivatal Jegyzője.

A feladatok végrehajtásának határideje: folyamatos

 Szabóné Ánosi Ildikó

 jegyző